שיחת קטגוריה:ישראלים שהוטל עליהם עונש של כופר

message: אני תוהה מה חשיבותה של קטגוריה זו. עונש כופר הוא עונש קל על עבירה קלה, בערך כמו נהיגה בשכרות. פעמים רבות הוא גם נובע ממעשים שנעשו בתום לב, ולנו אין את היכולת להחליט אם העונש שהוטל נובע מעבירה אמיתית או לא. מתנצל מאוד על טיעון המדרון החלקלק, אבל חשיבות של קטגוריה כזו תצדיק חשיבות של קטגוריה על כל עבירה אחרת כמעט, למשל: :קטגוריה:ישראלים שהורשעו במרמה והפרת אמונים, קטגוריה עם פוטנציאל מכאן ועד הודעה חדשה, ושגם כאן ההרשעה נובעת הרבה פעמים מעסקת טיעון ולאו דווקא מאשמה אמיתית. גם לא ראיתי קטגוריות דומות בשום שפה אחרת (אולי כי לא קיים "עונש" כזה בשום מדינה אחרת? אין לי מושג, ואני מתנצל גם על הטיעון הזה). עמית - שיחה 09:14, 18 באוקטובר 2022 (IDT)
replies: text: שאלה טובה.

text: לגבי מרמה והפרת אמונים - דווקא נשמעת לי קטגוריה ראויה.

text: לגבי עסקת טיעון - בעיקרון היא אמורה לנבוע מאשמה אמיתית (מי שלא אשם מצופה שיעמוד על זכאותו).

text: בברכה, משה כוכבי - שיחה 09:36, 18 באוקטובר 2022 (IDT)
replies: text: :בעצם יש כבר קטגוריה כזו. משה כוכבי - שיחה 10:00, 18 באוקטובר 2022 (IDT)
replies: text: ::לי כלל אין ספק בחשיבות קטגוריה זו (זה לא מפתיע, אני יצרתי אותה). כופר הוא עונש ייחודי על עבירות מסוימות, וכשם שיש חשיבות לכל הקטגוריות שנכללות ב:קטגוריה:מורשעים בדין בישראל, כך יש חשיבות גם לנכללים בקטגוריה זו.

text: ::הטענה "פעמים רבות הוא גם נובע ממעשים שנעשו בתום לב" היא טענת סרק, שעבריינים טוענים אותה על שלל עבירות, כולל רצח ("עמדתי וקילפתי תפוח, והאידיוט התפרץ לסכין שלי"). אין זה מתפקידנו לזלזל בעבירות ובעונשים, תפקידנו להביא את העובדות, והקורא יחליט עד כמה מדובר בניסיון של הפרקליטות לתפור תיק לאדם צח כשלג. דוד שי - שיחה 10:54, 18 באוקטובר 2022 (IDT)
replies: text: ::: מי דיבר על תפירת תיק? אם חוקי המס היו כל כך פשוטים וברורים, מקצוע ראיית החשבון היה נעלם מהעולם, וכלל לא היה צורך בפתרונות מחשוב להנהלת חשבונות, ומה עלייך אז? בוא לא ניתמם: לא כל מי שמס הכנסה נטפל אליו אוטומטית אשם (על אף שזו הנחת היסוד של פקידי המס בישראל), ולפעמים תשלום כופר, במונחי עלות-תועלת, הוא הרע במיעוטו כאלטרנטיבה להתמודדות מול רשויות המס בבית המשפט, בטח ובטח למי שהפרוטה מצויה בכיסו - שזה, נראה לי, כל מי שכרגע כלול בקטגוריה זו. השורה תחתונה היא שלעצם ציון האירוע בערך על אישיות זו או אחרת אין לדעתי חשיבות אנציקלופדית. עמית - שיחה 11:32, 18 באוקטובר 2022 (IDT)
replies: text: ::::חוקי המס מסובכים, אבל בכלל לא מסובך להימנע מעבירות מס. רשות המסים אינה נטפלת לאנשים, היא רק מנסה לקיים את החוק, ולטעמי הטיפול שלה ושל רשות ניירות ערך בעבריינים הוא בכפפות של משי (בהשוואה לטיפול של ה-IRS וה-SEC, למשל). בניגוד לך, אני סבור שמי שהוטל עליו כופר ידע היטב שהוא עובר עבירה, אבל קיווה שלא להיתפס. כיוון שכך, אני סבור שבהחלט יש חשיבות למידע על תשלום כופר בערך העוסק במי שהוטל עליו עונש זה, ויש חשיבות גם לקטגוריה.

text: ::::בכל מקרה, אין זה תפקידנו לשפוט את הרשות המבצעת ואת הכלים שהמחוקק העניק לה. תפקידנו להביא את העובדות, והקורא, אם ירצה, יחשוב: הנה המסכנים שרשות המסים נטפלה אליהם, ואם ירצה אחרת, יחשוב: הנה עברייני מס שיצאו בזול. דוד שי - שיחה 12:00, 18 באוקטובר 2022 (IDT)
replies: text: :::::הדרך היחידה שאני מכיר להימנע בישראל מעבירות מס היא להיות שכיר שלא משקיע בכלום, ולהימנע מלהיות אזרח ארצות הברית וגם אז לא בטוח שזה יצליח. זה בערך כמו להימנע מלקבל קנסות חניה בתל אביב. עמית - שיחה 12:28, 18 באוקטובר 2022 (IDT)
replies: text: ::::::גם אני תומך בחשיבות, לא מוצא סיבה שזה יהיה שונה מהרשעות אחרות  צורייה בן הרא"ש - (שיחה, תרומות) - כ"ח בתשרי ה'תשפ"ג 12:37, 23 באוקטובר 2022 (IDT)
replies: text: :::::::זו לא ההרשעה, אלא העונש. משה כוכבי - שיחה 19:23, 23 באוקטובר 2022 (IDT)
replies: text: ::::::::כיוון שעונש זה ייחודי למספר מצומצם של חוקים (בעיקר חוקי מסים) מתוף כאלף חוקי מדינת ישראל, העונש רומז לטיב העבירה שבגינה הוטל. כיוון שכך, קטגוריה זו דומה במידה מסוימת ל:קטגוריה:מורשעים בדין בישראל. דוד שי - שיחה 20:16, 23 באוקטובר 2022 (IDT)
replies: text: :::::::::גם אני מוצא חשיבות בקטגוריה זו, מנימוקיו של דוד. Lostam - שיחה 10:09, 25 באוקטובר 2022 (IDT)
thread_title:  חשיבות